Diari Oficial de la Generalitat Valenciana


Sumari del DOGV 3034, del 14-07-1997 (1997/8975)

DECRET 198/1997, d'1 de juliol, del Govern Valencià, pel qual es crea l'Institut d'Educació Secundària d'Ayora.
---------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/07/01/198/dof/vci/html**

### Dades del document

Número de DOGV
:   3034

Data del DOGV
:   14-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8975


Data del document
:   01-07-1997

Organisme emissor
:   Conselleria de Cultura, Educació i Ciència

Tipus de document
:   Decret

DECRET 198/1997, d'1 de juliol, del Govern Valencià, pel qual es crea l'Institut d'Educació Secundària d'Ayora.  
En virtut de l'Ordre de 3 de setembre de 1987, de la Conselleria de Cultura, Educació i Ciència (DOGV de 12 de gener de 1988), es va crear, a la localitat d'Ayora, una Extensió dependent de l'Institut de Batxillerat de Requena. Aquest centre fou autoritzat per a impartir Batxillerat Unificat i Polivalent i el Curs d'Orientació Universitària.  
L'Ajuntament d'Ayora, en sessió del dia 29 d'octubre de 1993, va acordar cedir a la Generalitat Valenciana una parcel·la de 12.338 metres quadrats per a la construcció d'un institut d'Educació Secundària, a la partida del Cerro de la Horca, Fuentezuela o Juncar. Segons les previsions, la construcció d'aquest centre estarà finalitzada el pròxim curs escolar.  
Per això, de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 1 de juliol de 1997,  
DECRETE  
Article únic  
Es crea, per transformació de l'Extensió de Batxillerat de l'Institut de Requena, codi 59747861, el següent centre docent:  
Província: València.  
Localitat: Ayora.  
Denominació: Institut d'Educació Secundària número 1.  
Codi: 61707991.  
Domicili: c/ Fuentezuela, s/n.  
Composició: 12 grups d'Educació Secundària, 4 de Batxillerat i 2 cicles formatius de Formació Professional.  
Capacitat: 620 llocs escolars.  
DISPOSICIÓ TRANSITÒRIA  
Provisionalment i mentre es defineixen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.  
DISPOSICIONS ADDICIONALS  
Primera  
El que s'estableix en aquest decret s'inscriurà en el Registre de Centres Docents de la Comunitat Valenciana.  
Segona  
El professorat i personal no docent i funcionari de carrera de la Generalitat Valenciana, amb destinació definitiva al centre actualment existent, s'integraran en el nou institut d'Educació Secundària.  
Tercera  
El material inventariable i fungible del centre s'integrarà en l'inventari del nou institut.  
DISPOSICIONS FINALS  
Primera  
Es faculta el conseller de Cultura, Educació i Ciència perquè adopte totes les mesures necessàries per al compliment i desenvolupament del que s'estableix en aquest decret, així com perquè modifique, si s'escau, l'adreça, la denominació i la configuració del centre.  
Segona  
Aquest decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 1996/97.  
València, 1 de juliol de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI